### Beslutning

På vegne af Ældre- og Sundhedsudvalget stilles forslag om, at prisforhøjelsen for en hovedret til hjemmeboende ældre/udsatte fastsættes til 5 kr. frem for 7 kr. Forslaget stilles med baggrund i, at Ældre- og Sundhedsudvalget har disponeret 330.000 kr. af udvalgets udviklingspulje til en gradvis indfasning af prisstigningen forbundet med afskaffelsen af tilskuddet til maden for de hjemmeboende ældre/udsatte. Dermed vil prisen for en hovedret i 2025 udgøre 51 kr.

Ændringsforslaget godkendt.

Indstillingen godkendt for de øvrige takster.

Afbud: Sophie Schou

### Sagsfremstilling

## Resume og sagens baggrund

Som konsekvens af budgetaftalen for 2025-2028 fremlægges herved forslag til takster vedrørende kommunale ydelser, gebyrer m.v. i 2025.

## Indstillinger

Direktøren indstiller, at taksterne godkendes.

## Behandling

Direktionen, Økonomiudvalget, Kommunalbestyrelsen.

## Sagsfremstilling

På Kommunalbestyrelsens møde den 9. oktober pkt. 5 blev taksterne for 2025 godkendt, med bemærkning om, at såfremt der var beslutninger i forbindelse med budgetvedtagelsen og ændringer i lovgivningen havde væsentlige afledte konsekvenser på taksterne, så ville der blive fremlagt takstændringer for Kommunalbestyrelsen til godkendelse på mødet i november.

Følgende punkter i budgetaftalen har konsekvenser for taksterne:

*U7 Regulering af færgetakster*

Regulering af færgetakster var indarbejdet i takstsagen, som blev vedtaget på Kommunalbestyrelsens møde den 9. oktober.

*U22 Afskaffelse af subsidier/mad til hjemmeboende ældre/udsatte*

Der har hidtil været ydet tilskud til maden til hjemmeboende ældre og udsatte. Dette tilskud bortfalder fra 2025 og frem. Ifølge budgetaftalen vil dette betyde en merudgift på 3 kr. pr. dag for borgeren i 2023-priser.

Taksten for ovenstående er efterfølgende genberegnet, og der vil der ske en prisforhøjelse på 7 kr. pr. hovedret i forhold til prisen i 2024. Ændringen på 7 kr. skyldes almindelige prisstigninger, fjernelse af subsidier samt at pris for hovedret og gratinerede retter fremadrettet er den samme.

*U24 Forhøjelse af byggesagsgebyrer*

Timetaksten for beregning af byggesagsgebyret hæves med virkning fra 2025 og frem med 320 kr. pr. time.

*U27 Dagtilbud fra tre til to områder*

Områdeledelsen af dagtilbudsområdet ændres i 2025 fra 3 til 2 områder. Som følge heraf er budgettet reduceret med 401.000 kr. i 2025 og 600.000 kr. fra 2026 og frem.

Taksterne til forældrebetalingen er som følge heraf reduceret.

## Økonomiske konsekvenser

Er indregnet i budgettet.

### Sagens forløb

12/11/2024 Direktionen
Anbefales.
20/11/2024 Økonomiudvalget
Anbefales.

Afbud: Alvin Schultz